Cristel Studio

Volyymikoulutus, Jyväskylä
2024-02-08 | Vive Beauty Lashes, Puulaakintie 4, Jyväskylä, 40320
VOLYYMIKOULUTUS
Ryhmä: 550€
VIP: 750€
Kesto 1 päivä
Kouluttaja Roosa Lyhty-Kuosa
Oletko valmis siirtymään eteenpäin klassisista ripsienpidennyksistä? Koetko, että klassisten pidennyksien tekeminen sujuu jo, ja haluat oppia uutta? Tai haluatko ehkä täydentää osaamistasi? Siinä tapauksessa tämä koulutus on juuri sinulle! Koulutus sopii mainiosti myös osaamisen kehittämiseen. Volyymiripsikoulutus on kurssi jo peruskoulutuksen käyneille, joilla on takana klassisten ripsien tekoa ainakin puolisen vuotta. Tekniikka on täysin erilainen kuin klassisissa ripsissä, ja siksi suosittelemme perusteiden hallitsemista ennen siirtymistä volyymiripsitekniikkaan. Volyymiripsillä saadaan asiakkaille luotua entistä tuuheampia, mutta kevyempiä ripsipidennyksiä.
Volyymiripsikoulutuksessa opit tekemään sujuvasti volyymiripsiä kouluttajamme opastuksella. Oppilaanamme sinulla on koulutuksen jälkeenkin käytettävissään kouluttajan täysi tuki ja voit kääntyä puoleemme missä tahansa lisäkysymyksissä. Koulutuksesta saat kaikki tarvittavat materiaalit meiltä, joten et tarvitse mukaan muuta kuin iloisen ja avoimen mielen! Jos jokin askarruttaa, vastaamme mielellämme lisäkysymyksiin joko sähköpostitse tai Facebookissa! Tervetuloa oppimaan!

Valmisviuhkakoulutus, Jyväskylä
2024-02-09
550€
1 päivä
Koulutus sopii sinulle, jolla on pohjalla jo vähintään klassisten ripsien koulutus.
Oma malli mukaan.
Koulutuksen varausehdot:
Koulutukseen ilmoittautuminen on sitova ja mahdollinen peruutus on tehtävä viimeistään 14 päivää ennen koulutusta. Sairastapauksissa päivä voidaan siirtää myöhemmälle. Muussa tapauksessa veloitamme 50% koulutuksen hinnasta, mikäli koulutus peruuntuu alle 14 päivää ennen sovittua ajankohtaa. Oppilaan jättäessä koulutuksen kesken, emme palauta suoritusta. Laskun maksamatta jättäminen ei ole paikan peruutus.

Peruskoulutus, Jyväskylä
2024-02-10
PERUSKOULUTUS 890€
Kesto 2 päivää
Kouluttaja Roosa Lyhty-Kuosa
Meidän peruskoulutuksessamme pääset tekemään ripset yhteensä kolmelle eri mallille, mikä takaa riittävän kokemuksen erilaisista asiakkaista, ja näin saamme koulutuksen aikana hiottua työskentelysi täydelliseksi. Meille on myös erityisen tärkeää, että kaikilla oppilaillamme on täydet valmiudet itsenäiseen työskentelyyn, joten saat kouluttajalta perusteellisen ohjauksen työskentelyyn ripsien parissa.
Monelle ripsiuraansa aloittavalle on iso kynnys aloittaa työskentely koulutuksen jälkeen, mutta me huolehdimme, että saat koulutuksen aikana riittävästi kokemusta ja varmuutta omaan tekemiseen, jonka ansiosta sinun on todella helppo aloittaa työskentely itsenäisesti.
Peruskoulutuksessa opetellaan klassisten ripsien teko alusta alkaen sekä huolto. Ensimmäisenä päivänä käydään läpi kattava teoria, joka sisältää myös opit asiakaspalveluun, työergonomiaan ja hygieniaan. Teoriapäivän jälkeen tiedät tarkkaan, minkälaisilla tuotteilla työskentelet asiakkaan silmien lähellä ja osaat vastata kysymyksiin ainesosista. Ammattitaitoisella tekijällä on myös oltava tietämys siitä, milloin on kieltäydyttävä ripsien tekemisestä asiakkaalle, ja tätäkin käsittelemme teoriapäivässä. Teoriaosuuden jälkeen opetellaan oikea tekniikka ripsien asennukseen, ja oppilas suorittaa työn mallille. Toisena koulutuspäivänä oppilas suorittaa huollon mallille, jolla on hänen itsensä tekemät ripsienpidennykset, ja päivään sisältyy myös uusien ripsien asennus. Huollossa käydään läpi mm. ylikasvaneiden kuitujen poisto. Pidämme hyvin tärkeänä, että koulutus on useampipäiväinen, jotta oppilas ehtii omaksua oikean tekniikan ja saa kaiken mahdollisen tiedon sekä varmuuden tekemiseen koulutuksen jälkeen.
Koulutus sisältää aloituspaketin (arvo 210€) ja teorian kirjallisena.
Koulutuspäivien jaksotus: ensimmäisen ja toisen koulutuspäivän väli suositellaan olevan esimerkiksi 3-5 viikkoa, jotta oppilas ehtii rauhassa harjoitella ripsienpidennysten tekemistä. Koulutuksesta saa virallisen sertifikaatin.

Perfect Line, Jyväskylä
2024-02-23
PERFECT LINE
550€
​Kouluttaja Roosa Lyhty-Kuosa
Kesto 1 päivä
Tuntuuko sinusta siltä, että useasta koulutuksesta huolimatta tekniikkasi kaipaa yhä hiomista? Silloin Cristel Studion Perfect line -koulutus sopii juuri sinulle.
Perfect line koulutuksessa keskitymme täydellisen ripsilinjan saavuttamiseen. Koulutuksessa tarvitset jo osaamista kerroksissa työskentelystä ja viuhkoittamisesta, koska teoria syventyy erityisesti täydellisyyteen. Jos et ole vielä harjoitellut kerrostyöskentelyä tai volyymien viuhkoittaminen tuottaa haasteita suosittelemme valitsemaan volyymikoulutuksen.
